《答仲玉吴君兼简张茂兰》
明代·张弼

一纸书来寂寞滨，竹窗草榻顿生春。蜀桐横郏空弹月，汉剑悬生不染尘。

白玉阶前期献赋，黄金台下定为邻。张翰自是江东彦，闻说清诗更入神。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。